Roch var på 1930-tallet leder for flere SS-standarter. Etter utbruddet av andre verdenskrig deltok Roch som medlem av SS-Totenkopf-Division i "vestfelttoget". Fra januar 1942 var han tilknyttet den høyere SS- og politilederen "Russland-Mitte", og fra mars 1943 først midlertidig og deretter fra oktober 1943 til desember 1943 som SSPF Taurien-Krim-Simferopol. I tillegg var han fra mai 1943 til mai 1944 kommandør for sikkerhetspolitiet og SD i Simferopol. Fra midten av juli 1944 til slutten av oktober 1944 var han SSPF Bialystok og fra slutten av november 1944 til 8. mai 1945 SSPF Nord-Norge. Hans overordnede i Norge var HSSPS, SS-Gruppenführer Wilhelm Rediess (1900–1945), som skjøt seg 7. mai 1945 etter at admiral Karl Dönitz (1891–1980) hadde beordret umiddelbar stans av kamphandlingene i det okkuperte området.